《江州怀古 其一》
清代·徐士芬

系马常念驰，笼鸟不忘飞。秋风莼鲈美，有托乃遄归。

束带见督邮，作令当知之。云胡受五斗，掉头在临时。

田园自可乐，素心复与期。郡符虽不至，亦赋《归来辞》。

作者简介：（1791—1848）芬一作芳。清浙江平湖人，字诵清，号辛庵，一作号惺庵。嘉庆二十四年进士，曾任广东、顺天学政。累迁工部侍郎，究心水利，尝于直庐隙地试植水稻有效。官至户部右侍郎兼管钱法堂事务。有《漱芳阁诗文集》。